open-index/open-wikipedia-markdown huggingface dataset:
Breakfast (Syrup)

«**Breakfast (Syrup)**» (), ամերիկացի ռեփեր Քրեյշանի երգը, որում իր մասնակցությունն ունի նաև ամերիկացի ռեփեր Թու Չեյնսը։ Այն թողարկվել է 2012 թվականի մայիսի 22-ին՝ որպես Քրեյշանի «Somethin' 'Bout Kreay» (2012) անվանումը կրող առաջին ալբոմի երկրորդ սինգլ։

## Նախապատմություն

Քրեյշանն ու Թու Չեյնսը առաջին անգամ համագործակցել են 2011 թվականին, երբ Թու Չեյնսն աշխատում էր իր «T.R.U. REALigion» միքսթեյպի վրա։ Նրանք միասին ձայնագրեցին «Murder» երգը, որի համար նաև նկարահանեցին տեսահոլովակ։ 2012 թվականի մարտին հայտնի դարձավ, որ նրանց նոր համագործակցությունը կոչվելու է «Breakfast» և այն ընդգրկվելու է Քրեյշանի դեբյուտային ալբոմում։ Խոսելով Թու Չեյնսի հետ համագործակցության մասին՝ Քրեյշանը նշել է, որ չնայած կարծում է, որ իրենք տարբեր մարդիկ են, սակայն միշտ փոխանակվում են երաժշտությամբ։ «Breakfast (Syrup)» երգը համացանցում հայտնվեց 2012 թվականի մայիսի 19-ին, իսկ մայիսի 22-ին Columbia Records լեյբլի կողմից այն թողարկվեց որպես սինգլ։ Քրեյշանի «Somethin' 'Bout Kreay» ալբոմը, որը նաև ներառում է այս երգը, վաճառքի դուրս եկավ 2012 թվականի սեպտեմբերի 14-ին։

## Տեսահոլովակ
### Նախապատմություն և սյուժե
thumb|270px|right|Թու Չեյնսը երգի տեսահոլովակում։
Երգի տեսահոլովակը, որի ռեժիսորը Քրեյշանն է, նկարահանվել է 2012 թվականի մարտին։ MTV հեռուստաալիքին տված հարցազրույցում, խոսելով Թու Չեյնսի հետ տեսահոլովակ նկարահանելու մասին՝ Քրեյշանը ասել է․ «Այն երկու երգերը, որոնք մենք ձայնագրել ենք իրար հետ, նկարահանել ենք նաև տեսահոլովակ դրանց համար։ Իմ կարծիքով՝ այն ժամանակը, որը մենք ծախսում ենք տեսահոլովակի նկարահանման հրապարակում, մեզ հնարավորություն է տալիս ավելի մտերմանալ, քանի որ սպասելու այնքան շատ ժամանակ կա այդ ընթացքում։ Հաճելի էր Թու Չեյնսի հետ աշխատել տեսահոլովակի համար, որովհետև նա իսկապես զվարճալի մարդ է»։ Տեսահոլովակը ներկայացվել է 2012 թվականի մայիսի 21-ին (մինչև երգի սինգլ թողարկվելը) Քրեյշանի VEVO ալիքում։

Տեսահոլովակի սկզբում Քրեյշանն անկողնուց վեր կենալով գնում է դեպի խոհանոց, որտեղ նրա ընկերները զվարճանում են։ Նա և իր ընկերները այնտեղ պատրաստում են բլիթներ և դրանց վրա լցնում օշարակ։ Նրանց միանում է նաև Թու Չեյնսը, ով իր հետ բերում է երկու շիշ օշարակ։ Տեսահոլովակը ցույցադրում է նաև մեկ այլ տեսարան, որտեղ Թու Չեյնսը մետաքսյա գիշերանոցով պառկած է անկողնում։ Տեսահոլովակն ընդհանուր այն մասին է, թե ինչպես են նրանք փորձում բլիթներ պատրաստել և դրա հետ մեկտեղ զվարճանալ։

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում
* Երգի տեքստը  MetroLyrics կայքում

Կատեգորիա:2012 երգեր
Կատեգորիա:2012 սինգլներ
Կատեգորիա:Թու Չեյնսի երգեր
Դիրա Պաես

250px|մինի|Դիրա Պաեսը 2014 թվականին, «Վաստակի համար» շքանշանը ձեռքին
**Մարիա Ֆոնսեկա Պաես** (պորտուգալերեն՝ **Ecleidira Maria Fonseca Paes**, առավել հայտնի է **Dira Paes** բեմական անունով, ), բրազիլացի դերասանուհի, հեռուստահաղորդավարուհի։ *À Beira do Caminho* ֆիլմում գլխավոր հերոսուհու կերպարը բարձր վարպետությամբ և տպավորիչ կերպով մարմնավորելու համար արժանացել է Բրազիլիայի հեռուստատեսության մեծ մրցանակին (*Grande Prêmio do Cinema Brasileiro*) «Լավագույն դերասանուհի» անվանակարգում

Նա ունեցել է շատ պարզ մանկություն, նա ծնողների միակ աղջիկն էր, ուներ 7 եղբայր, թեև ռամիկ ծագմանը նա չէր հրաժարվում հայտնի դառնալու իր մտքից։ Նա ունի պորտուգալական, հնդկական և սևամորթ ծագում։ Դիրա Պաեսն ավարտել է երկու համալսարան՝ Բրազիլիայի պետական համալսարանը, որտեղ սովորել է փիլիսոփայություն և կատարողական արվեստ։ Դերասանուհին արդեն երկու անգամ ամուսնացել է՝ առաջին անգամ գրող Գուստավո Ֆերնանդեսի հետ 1980- ականների վերջին, նրանց ամուսնությունը տևեց մինչև 2005 թվականը, որից հետո քանդվեց նրանց 9 տարվա ամուսնությունը, պատճառն այն էր, որ Դիրան չէր ցանկանում երեխա ունենալ քանզի չէր ուզում կորցնել իր աշխատանքը։ 2007 թվականին ոչ պաշտոնական ամուսնությունից հետո Պաբլո Բակաոն տեղափոխվեց Դիրայի հետ ապրելու, այդ տարվա սեպտեմբերին Դիրան հայտարարեց, որ ինքը հղի է և սպասում է իր առաջի երեխային։ 1990 թվականին նա աշխատանքի ընդունվեց Ռեդե Գլոբոյում, 2009 թվականին նա նկարահանվեց Գլորիա Պերեզի՝ Հնդկաստանի ճանապարհներ (հեռուստասերիալ) -ում, որը նրան համաշխարհային ճանաչում բերեց, 2011 թվականին նկարահանվեց Գեղեցկության գինը սերիալում, որտեղ մարմնավորեց Սելեստեյի դերը, իսկ ավելի ուշ Խիզախ կինը սերիալում Լուսիմարի դերը, Դիրա Պաեսին, առաջարկեցին հայտնի դերասան Կայա Ռայմոնդի հետ նկարահանվել *18+* էրոտիկ սերիալային էպիզոդում, և դերասանուհին առաջարկը ընդունեց։

## Ծանոթագրություններ

## Արտաքին հղումներ
*

Կատեգորիա:Բեմական կեղծանուններ
Կատեգորիա:Բրազիլացի դերասանուհիներ
Կատեգորիա:Բրազիլացի հաղորդավարներ
Կատեգորիա:Թատրոնի դերասանուհիներ
Կատեգորիա:Հեռուստատեսային դերասանուհիներ
Տոտիա Միրելես

250px|մինի
250px|մինի|Տոտիա Միլերեսը գեղեցկության գինը սերիալի պրիմիերայի ժամանակ
**Մարիա Էլվիրա Միրելես** (, ), բրազիլացի դերասանուհի։

## Կարիերա

Նա իր կարիերան սկսեց որպես պարուհի, իսկ հետո Կլաուդիա Ռայայի հետ երգում էր տարբեր փաբերում, այնուհետև 1990 թվականին նա աշխատանքի անցավ Ռեդե Գլոբոյում, 2000 թվականին նկարահանվեց Կլոն (հեռուստասերիալ)ում, որտեղ մարմնավորեց Լաուրինդայի դերը, 2009 թվականին Հնդկաստանի ճանապարհներ (հեռուստասերիալ)ում, մարմնավորեց բժշկուհի Աիդայի դերը, 2011 թվականին նկարահանվեց Գեղեցկության գինը սերիալում որտեղ մարմնավորեց Հիպի Զամբեզեյին, 2013 թվականին Խիզախ Կինը սերիալում մարմնավորեց Վանդայի դերը։

## Անձնական կյանքը

Նա ամուսնացել է 21 տարեկանում բժիշկ Խայմե Ռաբակոյի հետ, սակայն նրանք ապրում են իրարից հեռու և ոչ մի տան մեջ, քանի որ Տոտիան համարում է, որ նրանք այդպես ավելի երջանիկ կլինեն, չունեն երեխաներ՝ որովհետև Տոտիան ասում է, որ նա երբեք չի կարողանա մայր լինել, նա ունի 19 թոռներ և մեկ որդի, իհարկե այդ տղայի և թոռների հետ նա ոչ մի արյունակցական կապ չունի։

## Ծանոթագրություններ

Կատեգորիա:Բրազիլացի դերասանուհիներ
Լևան Աբաշիձե

**Լևան Աբաշիձե** (, ), վրացի կինոդերասան։

## Կենսագրություն
Լևան Աբաշիձեն ծնվել է 1963 թվականի մայիսի 22-ին Թբիլիսիում։ 1985 թվականին ավարտել է Թբիլիսիի Շոթա Ռուսթավելու անվան թատերական արվեստի ինստիտուտը։

Աշխատել է Թբիլիսիի Կինոդերասանի թատրոն-ստուդիայում (գլխավոր ռեժիսոր՝ Միխեիլ Թումանիշվիլի)։ Նկարահանվել է ֆիլմերում («Երիտասարդ կոմպոզիտորի ճանապարհորդությունը» (1985), «Մի քանի հարցազրույց անձնական հարցերով» (1978) և այլն)։

Զոհվել է վրաց-աբխազական ռազմական կոնֆլիկտի ժամանակ՝ 1992 թվականի սեպտեմբերի 7-ին, Աբխազիայի Սուխում քաղաքում. մահացել է նռնակի պայթյունից, որ նետել էր աբխազներից մեկը։

## Ֆիլմագրություն
* 1978 – Մի քանի հարցազրույց անձնական հարցերով – *Սանդրո*
* 1982 – Ոչ բոլոր գիսաստղերն են մարում – *Թեյմուրազ*
* 1985 – Երիտասարդ կոմպոզիտորի ճանապարհորդությունը – *երիտասարդ կոմպոզիտոր (գլխավոր դեր)*
* 1986 – Շրջադարձ
* 1986 – Աստիճան
* 1987 – Հյուրը
* 1987 – Արմատներ
* 1988 – Սակավարյունություն
* 1988 – Ոսկե բրեգետի գաղտնիքը
* 1992 – Երջանիկ գյուղը
* 1994 – Բրավո, Ջորդանո Բրունո

## Պարգևներ
* «Երիտասարդություն» միջազգային կինոփառատոնի դիպլոմ (Կիև, 1993) — «Ոչ, ընկեր» ֆիլմում գլխավոր դերը կատարելու համար (1993, հետմահու)

## Ծանոթագրություններ

## Արտաքին հղումներ
* Լևան Աբաշիձեն kino-teatr.ru կայքում
* Լևան Աբաշիձեն kinopoisk.ru կայքում
* 

Կատեգորիա:Վրացի կինոդերասաններ
Կատեգորիա:20-րդ դարի դերասաններ
Կատեգորիա:Դիդուբեի պանթեոնում թաղվածներ
Կատեգորիա:Վրաստանի ժողովրդական արտիստներ
Պատմական Վրաստան

[մինի|արևելյան ու արևմտյան հատվածների բաժանված [Վրաց թագավորությունը (14-րդ դար)]]
**Պատմական Վրաստան**, վրաց ժողովրդի պատմական բնակեցման աշխարհագրական հայրենիք։ Երկար դարեր Վրաստանը բաժանված է եղել արևելյան (Վիրք) ու արևմտյան (Կողքիս-Լազիկե) մասերի։ 11-րդ դարում Վրաստանը միավորվել է մեկ թագավորության կազմում և որպես այդպիսին գոյատևել 1008-1490 թվականներին։ Նրա կազմում են եղել Մեծ Հայքի նահանգներից Գուգարքը և Տայքը։

20-րդ դարի առաջին քառորդում հիմնադրվում է Վրաստանի Դեմոկրատական Հանրապետությունը (1918-1921), որի մեջ է մտնում պատմական Վրաստանի տարածքների մեծ մասը։ Խորհրդային իշխանության հաստատումից հետո նորաստեղծ Վրացական ԽՍՀ կազմից դուրս են մնում Զաքաթալան, Շաքին և ամբողջ Հերեթը (հօգուտ Ադրբեջանական ԽՍՀ), Սոչին ու Հյուսիսային Կովկասի որոշ շրջաններ (հօգուտ Ռուսաստանի ԽՖՍՀ), Տայքը և Կղարջքը (Տաօ-Կլարջեթ՝ հօգուտ Թուրքիայի) և Լոռու հյուսիսը՝ (հօգուտ Հայկական ԽՍՀ-ի)։

21-րդ դարի սկզբին Վրաստանի տարածքից դուրս են մնում Աբխազիան ու Քարթլիի հյուսիսը (Հարավային Օսիա)։

## Տես նաև
* Պատմական Հայաստան

## Ծանոթագրություններ

Կատեգորիա:Պատմական Վրաստան
Զինաիդա Կվերենչխիլաձե

**Զինաիդա Կվերենչխիլաձե** (, ), վրացի դերասանուհի, Վրացական ԽՍՀ ժողովրդական արտիստ (1976)։

## Կենսագրություն
Զինաիդա Կվերենչխիլաձեն ծնվել է 1932 թվականի օգոստոսի 25-ին Թբիլիսիում։

1956 թվականից հանդես է եկել Թբիլիսիի Շոթա Ռուսթավելու անվան պետական ակադեմիական թատրոնի թատերախմբի կազմում։ Առաջին նշանակալի հաջողությունը նրան բերել է Լելայի դերը «Բախտրիոնի» ներկայացման մեջ, որ բեմադրել էր Դիմիտրի Ալեքսիձեն 1960 թվականին։

Դերասանուհու խաղացանկում հատուկ տեղ են զբաղեցնում ողբերգական պլանի դասական դերերը՝ Անտիգոնայի դերը «Անտիգոնա» պիեսում, Մեդեան «Մեդեա» ներկայացման մեջ, Կլեոպատրայի դերը «Անտոնիոս և Կլեոպատրա» բեմադրության մեջ։ Նկարահանվել է նաև կինոյում՝ «Դաթա Թութաշխիա», «Երիտասարդ կոմպոզիտորի ճանապարհորդությունը», «Ճանապարհ դեպի տուն» և այլն։

Դասավանդել է Թբիլիսիի Շոթա Ռուսթավելու անվան թատերական ինստիտուտում։

Զինաիդա Կվերենչխիլաձեն 1968 թվականին արժանացել է Վրացական ԽՍՀ վաստակավոր արտիստի, իսկ 1976 թվականին՝ Վրացական ԽՍՀ ժողովրդական արտիստի կոչման։

1990 թվականին Զինաիդա Կվերենչխիլաձեի նախաձեռնությամբ Դմանիսում հիմնադրվել է «Քվեմո Քարթլի» թատրոն-ստուդիան։

Զինաիդա Կվերենչխիլաձեն մահացել է 2011 թվականի սեպտեմբերի 2-ին Թբիլիսիում։

## Ֆիլմագրություն
* 1989 – Մոտեցում
* 1984 – Երիտասարդ կոմպոզիտորի ճանապարհորդությունը – Գուլկանի
* 1981 – Ճանապարհ դեպի տուն
* 1977 – Ինդի-մինդի
* 1977 – Դաթա Թութաշխիա – Էֆեմիա
* 1974 – Հարազատ ծառերի ստվերում
* 1974 – Ֆերմա լեռներում
* 1971 – Լուսաբացից առաջ
* 1967 – Առավոտյան զանգեր – Իերո, Թեմրազի կինը
* 1966 – Տերևաթափ – էպիզոդ, (տիտրերում՝ Գ. Կվերենչխիլաձե)
* 1965 – Անցյալի էջեր (կինոալմանախ) – Մայա
* 1965 – Միքելա

## Ծանոթագրություններ

Կատեգորիա:Վրացի դերասանուհիներ
Կատեգորիա:Վրացական ԽՍՀ ժողովրդական արտիստներ
Կատեգորիա:Խորհրդային դերասանուհիներ
Կատեգորիա:Պատվո շքանշանի ասպետներ (Վրաստան)
Ռաբաներա

**Ռաբաներա ** (), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Տիերա դե Կմերոս շրջանի (կոմարկայի) կազմի մեջ։ Զբաղեցնում է 13,81 կմ2 տարածք։ Բնակչությունը կազմում է 36 մարդ (2010 թվականի տվյալներով)։ Գտնվում է պրովինցիայի վարչական կենտրոնից 43 կմ հեռավորության վրա։

Կատեգորիա:Իսպանիայի բնակավայրեր
Կատեգորիա:Լա Ռիոխայի (Իսպանիա) բնակավայրեր
Էյպեն

**Էյպեն** ( ,  , ист. , ), քաղաք Բելգիայի Լիեժի մարզում, սահմանակից է Գերմանիային։ Համայնքը հիմնականում գերմանախոս է, 2007 թվականի մարդահամարով ունի մոտ 18000 բնակիչ։ 1977 թվականին նրա կազմի մեջ մտավ Կելմիսը, որը մինչ այդ համարվում էր առանձին վարչական միավոր։

## Կրթություն
Էյպենում է գտնվում գերմանախոս համայնքի ինքնավար ավագ դպրոցը (), որը պատրաստում է մանկավարժներ (տարրական դպրոցի և նախադպրոցական), բուժքույրեր և բուժակներ։ Շրջանավարտները ստանում են բակալավրի կոչում։ Այս հաստատությունը հանդիսանում է Բելգիայի միակ գերմանալեզու բարձրագույն ուսումնական հաստատությունը։

## Մշակույթ
*Ռեյնական կառնավալ 

Չնայած այս կառնավալը ամբողջ աշխարհում այնքան հայտնի չէ, որքան բրազիլականը, այնուհանդերձ՝ տոնական կառնավալային երթը, փետրվարյան ամենահայտնի և հետաքրքիր մշակութային իրադարձություններից է Եվրոպայում։ 
Ռեյնյան կառնավալները սկիզբ են առել դեռևս միջնադարից, սակայն իրենց ներկայիս երգիծական բնույթը ծնվել է XIX դարում՝ Հյուսիսային Ռեյնի տարածքում։ Այսօր այդ միջոցառումը դարձել է տոն, որի ժամանակ ծաղրում են քաղաքական գործիչներին և ցուցադրում իրենց վերաբերմունքը երկրում և աշխարհում ընթացող իրադարձությունների նկատմամբ։
Կառնավալի մասնակիցները ներկայանում են ամենատարբեր կերպարներով, իսկ որոշ հարթակներում ներկայացվում են նաև ահաբեկիչների տեսքով։

* Էյպենի քաղաքային թանգարան
* IKOB Ժամանակակից արվեստի թանգարան
* Քրիստոնեական  հիմնադրամի նկարների մշտական ցուցահանդես

## Տեսարժան վայրեր
* Քաղաքապետարանի շենք
* Հինգ եկեղեցի
** Մենաստան-եկեղեցի (1771) բարոկկո ոճով
** Սուրբ Նիկոլայի եկեղեցի (1727) բարոկկո ոճով
**Սուրբ Լամբերտի մատուռ(1690)
** Լյութերական եկեղեցի (1850) նեոգոթական ոճով
** Սուրբ Իոսիֆի եկեղեցի (1871)
* Լիբերմե դղյակը Կետնիսում


Պատկեր:Eupen019.jpg|Քաղաքապետարանի շենք
Պատկեր:Eupen Government seat.jpg|Կառավարության շենք
Պատկեր:0_Eupen_-_Sankt_Nikolaus-Kirche_(1).jpg|Սուրբ Նիկոլայի եկեղեցի
Պատկեր:Eupen-Nicolas-Couven-Altar.JPG|Սուրբ Նիկոլայի եկեղեցի
Պատկեր:Eupen-Museum.jpg|Քաղաքային թանգարան


## Ծանոթագրություններ

## Արտաքին հղումներ
* Էյպեն պաշտոնական կայք
* Տուրիստական ինֆորմացիա
* Լիբերմե դղյակ
Կենտրոն և Նորք-Մարաշ վարչական շրջանների ընդհանուր իրավասության դատարան

**Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարան**, Հայաստանի դատական համակարգի մաս կազմող ընդհանուր իրավասության նախկին դատարան, որին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Դատարանի իրավասության ներքո են Երևան քաղաքի Կենտրոն և Նորք-Մարաշ վարչական շրջանները։

## Իրավասություն
Դատարանին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Կենտրոն և Նորք-Մարաշ վարչական շրջանների ընդհանուր իրավասության դատարանը վերահսկողություն է իրականացնում մինչդատական վարույթի նկատմամբ (այդ թվում՝ լուծում է կալանքը՝ որպես խափանման միջոց ընտրելու, բնակարանում խուզարկությունը թույլատրելու հետ կապված հարցերը), ինչպես նաև ըստ էության քննում է քրեական դատավարության օրենսդրությամբ նախատեսված այլ գործեր։

## Պատմություն
### Ռեզոնանսային գործեր
#### Սամվել Բաբայանի և այլոց դատավարություն

## Դատավորներ
Կենտրոն և Նորք-Մարաշ վարչական շրջանների ընդհանուր իրավասության դատարանը կազմված է դատարանի նախագահից և տասներկու դատավորից.
* Ռուբեն Էդուարդի Վարդազարյան, դատարանի նախագահ,
* Էդիկ Վարազդատի Ավետիսյան, դատավոր,
* Գագիկ Կոլյայի Պողոսյան, դատավոր,
* Ռուբեն Կորյունի Ափինյան, դատավոր,
* Մնացական Վոլոդյայի Մարտիրոսյան, դատավոր,
* Ալեքսեյ Արշալույսի Սուքոյան, դատավոր,
* Ռուբեն Ռաֆիկի Ներսիսյան, դատավոր,
* Արայիկ Միխայիլի Մելքումյան, դատավոր,
* Արշակ Ժորայի Վարդանյան, դատավոր,
* Մեսրոպ Երջանիկի Մակյան, դատավոր,
* Արմեն Ժորայի Բեկթաշյան, դատավոր,
* Հայարփի Արթուրի Զարգարյան, դատավոր,
* Գայանե Հայկազի Մազմանյան, դատավոր։

## Ծանոթագրություններ

Կատեգորիա:Կենտրոն և Նորք-Մարաշ վարչական շրջանների ընդհանուր իրավասության դատարան
Օթարի այրին

**Օթարի այրին** (), 1957 թվականին Վրացֆիլմ կինոստուդիայում նկարահանված գեղարվեստական ֆիլմ։

Ֆիլմը նկարահանվել է Իլյա Ճավճավաձեի համանուն պիեսի հիման վրա և նվիրվում է գրողի ծննդյան 120-ամյակին։

## Սյուժե
Օթարի այրու որդին՝ հասարակ գյուղացի Գեորգին, սիրահարվում է իշխանուհի Քեսոյին։ Իր սիրելիի կողքին լինելու համար Գեորգին որպես բատրակ սկսում է աշխատել նրա կալվածքում։ Սակայն իշխանուհին նույնիսկ չի էլ նկատում Գեորգիին, թեև երազում է ավելի մոտիկից ճանաչել հասարակ մարդկանց։

## Դերերում
* Վերիկո Անջափարիձե - *Օթարի այրին*
* Գեորգի Շենգելայա - *Գեորգի, այրու որդին, գյուղացի*
* Բորիս Անդրոնիկաշվիլի - *իշխան Արչիլ*
* Դինարա Ժորժոլիանի - *Իշխանուհի Քեսո*
* Կոտե Դաուշվիլի - *բատրակ*
* Իրակլի Նիժարաձե
* Մարիա Դավիթաշվիլի
* Ալեքսանդր Գոմելաուրի
* Ալեքսեյ Զագորսկի
* Վախթանգ Նինուա - *գործավար*
* Ակակի Կվանտալիանի
* Բադրի Կոբախիձե - *նահանգապետի քարտուղար*
* Ալեքսանդր Օմիաձե - *գյուղացի*
* Միխեիլ Մգելաձե
* Իրինա Մաղալաշվիլի - *Մանանա, իշխանուհի Քեսոյի ընկերուհին*
* Գեորգի Դավիթաշվիլի - *էպիզոդ (տիտրերում նշված չէ)*
* Գեորգի Ժուժունաշվիլի - *էպիզոդ (տիտրերում նշված չէ)*

## Մրցանակներ
Վենետիկի XIX կինոփառատոնի դիպլոմ

## Ծանոթագրություններ

## Արտաքին հղումներ
* «Օթարի այրին» ֆիլմը kinopoisk.ru կայքում
* «Օթարի այրին» ֆիլմը ՅուԹյուբ կայքում

Կատեգորիա:1950-ականների ռուսերեն ֆիլմեր
Կատեգորիա:1957 ֆիլմեր
Կատեգորիա:«Վրացֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Միխեիլ Ճիաուրելիի ֆիլմեր
Կատեգորիա:Վրացական ֆիլմեր
Կատեգորիա:Վրացերեն ֆիլմեր
Թարգմանիչ (նախագծման ձևանմուշ)

**Թարգմանիչ** (), վարքագծային նախագծման ձևանմուշ, որը որոշում է թե նախադասությունները ինչ լեզվով պետք է ներկայացվեն։ Հիմնական նպատակն այն է, որ ունենալ դաս յուրաքանչյուր համակարգչային լեզվի համար։

Նախագծային ձևանմուշը ստեղծում է թարգմանիչներ, որոնք լուծում են հաճախակի հանդիպող և փոփոխման ենթակա խնդիրները։

## Կիրառույթուն
* Բնորոշում է տվյալների բազայի հերթը այնպիսի լեզուների համար, ինչպիսին օրինակ SQL լեզուն է։
* Բնորոշում է համակարգչային լեզուները, որն հաճախ օգտագործվում են կոմունիկացիոն պրոտակոլների () նկարագրման համար։
* Ծրագրավորման լեզուներից շատերի գլխավոր խնդիրն է ներառել մի քանի մասնագիտացված լեզուներ։

## Առավելություններ
Հեշտ է ընդլայնել և փոփոխել քերականությունը, դասերի իրականացումը։ Կարելի է հեշտությամբ փոփոխել արտահայտությունների հաշվարկման եղանակը։

## Թերություններ
Դժվար է իրականացնել այն քերականությունը, որն ունի բազմաթիվ քերեկանական կանոններ։

## Օրինակներ
### C#

```csharp
//IVSR: Interpreter design pattern
namespace IVSR.DesignPaterns.Interpreter
{
// "Context" 
 class Context 
 {
 }

 // "AbstractExpression" 
 abstract class AbstractExpression 
 {
 public abstract void Interpret(Context context);
 }

 // "TerminalExpression" 
 class TerminalExpression : AbstractExpression
 {
 public override void Interpret(Context context) 
 {
 Console.WriteLine("Called Terminal.Interpret()");
 }
 }

 // "NonterminalExpression" 
 class NonterminalExpression : AbstractExpression
 {
 public override void Interpret(Context context) 
 {
 Console.WriteLine("Called Nonterminal.Interpret()");
 } 
 }
 class MainApp
 {
 static void Main()
 {
 Context context = new Context();

 // Usually a tree 
 ArrayList list = new ArrayList();

 // Populate 'abstract syntax tree' 
 list.Add(new TerminalExpression());
 list.Add(new NonterminalExpression());
 list.Add(new TerminalExpression());
 list.Add(new TerminalExpression());

 // Interpret 
 foreach (AbstractExpression exp in list)
 {
 exp.Interpret(context);
 }

 // Wait for user 
 Console.Read();
 }
 }
}
```


## Ծանոթագրություններ

Կատեգորիա:Ծրագրավորում
Իսիս Վալվերդե

250px|մինի|Իսիս Վալվերդե. 2012 թ.
**Իսիս Նաբլե Վալվերդե** (, ), բրազիլացի դերասանուհի։ 

## Կենսագրություն

Հայրը կենսաքիմիկոս է, մայրը՝ փաստաբան։

15 տարեկանում Իսիսը ցանկացել է դառնալ մոդել, սակայն ծնողները արգելել են և նրան ուղարկել են քոլեջ՝ լրագրողի մասնագիտություն ստանալու։ Այդ նույն տարում նրան հրավիրել են Տոկիո մոդելի կարիերայի համար, սակայն ծնողները կրկին արգելել են։ Մեկ տարի անց Իսիսը փախել է տանից և Սան Պաուլո քաղաքում սկսել իր մոդելային կարիերան։

Ուսումնասիրելով թատրոնը, նա փորձել է հայտնվել հեռուստաէկրաններին, 2006 թվականին կայացել է նրա դեբյուտը։ Դերասանուհին աշխատանքի է անցել Ռեդե Գլոբոյում, Գլորիա Պերեսը ձեռք է մեկնել երիտասարդ աղջկան և նրան նկարահանել իր Հնդկաստանի ճանապարհներ (հեռուստասերիալ)ում, որը նրան համաշխարհային ճանաչում է բերել, իսկ 2012 թվականին Բրազիլիայի պողոտա (հեռուստասերիալ)ում մարմնավորելով Սուելենի դերը նա փառքի գագաթնակետին է հասել։

## Մրցանակներ և առաջադրումներ
### Ռեդե Գլոբոյի «Տարվա լավագույնին» մրցանակ

## Ծանոթագրություններ

## Արտաքին հղումներ

* 
*

Կատեգորիա:Բրազիլացի դերասանուհիներ
Կատեգորիա:Հեռուստատեսային դերասանուհիներ
Ալեքսանդր Նաումով

**Ալեքսանդր Ռուդոլֆովիչ Նաումով** (, ), ռուս քիմիկոս, քիմիական գիտությունների թեկնածու, 2014 թվականի հուլիսի 16-ից Կոստրոմայի Նիկոլայ Նեկրասովի անվան պետական համալսարանի ռեկտոր։

## Կենսագրություն
Ալեքսանդր Նաումովը ծնվել է Կոստրոմայի մարզի Բույ քաղաքում։ 1988 թվականին ավարտել է Լենինգրադի Ալեքսանդր Հերցենի անվան պետական մանկավարժական ինստիտուտը քիմիկոսի մասնագիտությամբ։ Նույն թվականին սկսել է աշխատել Կոստրոմայի Նիկոլայ Նեկրասովի անվան մանկավարժական ինստիտուտում։ 1999-2003 թվականներին գլխավորել է համալսարանի գիտակազմակերպչական բաժինը։ 2003 թվականի օգոստոսից զբաղեցրել է գիտահետազոտական գործունեության ղեկավարի պաշտոնը։ 2014 թվականի հունիսին ընտրվել է Կոստրոմայի Նիկոլայ Նեկրասովի անվան պետական համալսարանի ռեկտորի պաշտոնում։

## Պարգևներ
* «Ընդհանուր և մասնագիտական կրթության նախարարության պատվավոր դիպլոմ» (2003)
* «Ռուսաստանի Դաշնության բարձրագույն մասնագիտական կրթության պատվավոր գործիչ» կրծքանշան (2008)

## Հրապարակումներ
Ալեքսանդր Նաումովը հեղինակ է ավելի քան 150 գիտական և ուսումնամեթոդական հրապարակումների, որոնք վերաբերում են համալսարանական կրթությանը, տարածաշրջային զարգացմանը, կրթության մեջ տեղեկատվական տեխնոլոգիաներին, մետաղների ու համաձուլվածքների էլեկտրոքիմիական֊ջերմային մշակմանը։

## Ծանոթագրություններ

## Արտաքին հղումներ
* 

Կատեգորիա:Խորհրդային գիտնականներ
Կատեգորիա:Խորհրդային քիմիկոսներ
Կատեգորիա:Ռուս քիմիկոսներ
Կատեգորիա:Ռուսաստանի պետական մանկավարժական համալսարանի շրջանավարտներ
Երգեհոնիկ

**Երգեհոնիկ**, **շարմանկա** կամ փողոցային երգեհոն։ Երաժշտական ստեղծագործություններ արտաբերող մեխանիկական գործիք։

Երգեհոնիկը ստեղծել է իտալացի գյուտարար Ջովաննի Բարբերին` 1702 թվականին։ Ֆրանսիայում անվանում էին «Հիասքանչ Կատրին» (Charmante Catherine, առաջին երգերից մեկի վերնագիրն է, որը կատարվել է երգեհոնիկով), Ռուսաստանում ` «Կատարինկա» (Катаринка)։

Ի սկզբանե այս գործիքը ստեղծվել էր երգող թռչուններին վարժեցնելու նպատակով։ Իրենից ներկայացնում է ոչ մեծ երգեհոն՝ առանց ստեղնաշարի արկղ, որի մեջ տեղադրված են մի քանի շարք ձայներ արտաբերող խողովակներ, փայտյա կամ մետաղյա գլանիկ՝ բութակներով ու ճանկերով։ Բռնակը պտտելու ընթացքում արտաբերվում են 6-8 մեղեդի, որոնք ձայնագրված են գլանիկի վրա։

15-րդ դարում նմանատիպ գործիքները Հոլանդիայում իրենցից ներկայացնում էին բարդ կառուցվածքներ, որոնք աշխատում էին հիդրավլիկայի կամ լարովի մեխանիզմների միջոցով։ 18-19-րդ դարերում տարաբնույթ երգեհոնիկներ օգտագործվել են անգլիական եկեղեցիներում ` հիմներ և սաղմոսներ արտաբերելու համար։ Սակայն հիմնականում երգեհոնիկը` դա թափառական երաժիշտների մեխանիկական գործիքն էր։
Պատկեր:Mobiliário (12.0), Acervo do Museu do Colono (Santa Leopoldina).jpg|alt=
Պատկեր:Mobiliário (12.2), Acervo do Museu do Colono (Santa Leopoldina).jpg|alt=
Պատկեր:Mobiliário (12.3), Acervo do Museu do Colono (Santa Leopoldina).jpg|alt=
Պատկեր:Mobiliário (12.5), Acervo do Museu do Colono (Santa Leopoldina).jpg|alt=


Կատեգորիա:Երգեհոն
Ռոմիկ Մանուկյան

**Ռոմիկ Շավարշի Մանուկյան** (), հայ ճարտարագետ-մեխանիկ, ազատամարտիկ, քաղաքական և պետական գործիչ, Շիրակի նախկին մարզպետ (2003-2007), ՀՀ ԱԺ 6-րդ գումարման պատգամավոր (ՀՅԴ կուսակցության անդամ, «ՀՅԴ» խմբակցության անդամ)։

## Կենսագրություն
Ծնվել է 1961 թվականի մարտի 20-ին Սարատակ գյուղյում (այժմ՝ Շիրակի մարզում), Հայկական ԽՍՀ։ 1980-1982 թվականներին ծառայել է ԽՍՀՄ Զինված ուժերում։ Մասնակցել է Արցախյան պատերազմին, «Իշխան Մկրտչյան» ջոկատի հիմնադիր հրամանատար։

1990 թվականից ՀՅԴ անդամ է։ 2016 թվականից ՀՅԴ Հայաստանի Գերագույն մարմնի անդամ է։

### Կրթություն
* 1967-1976 թվականներին սովորել է Շիրակ գյուղի միջնակարգ դպրոցում։
* 1976-1980 թվականներին սովորել և ավարտել է Արթիկի արդյունաբերական տեխնոլոգիաների տեխնիկումը՝ ավտոտրանսպորտի տեխնիկի մասնագիտությամբ։
* 1985-1989 թվականներին սովորել է Օմսկի ավտոճանապարհային ինստիտուտի ավտոմոբիլային տրանսպորտ և տրանսպորտային ձեռնարկություններ բաժնում, ապա ուսումը շարունակել է Երևանում և 1992 վավարտել է Երևանի պոլիտեխնիկական ինստիտուտը։

### Աշխատանքային գործունեություն
* 1982-1989 թվականներին աշխատել է Օմսկի տարբեր ձեռնարկություններում։
* 1989-1990 թվականներին աշխատել է Օմսկի շինարարական ձեռնարկությունում։
* 1990-1996 թվականներին եղել է  ՀՅԴ Շիրակի մարզի պատասխանատու։
* 1996-1998 թվականներին եղել է ՀՅԴ գերագույն մարմնի անդամ։
* 2000-2003 թվականներին զբաղեցրել է ՀՀ Շիրակի մարզպետի տեղակալի պաշտոնը։ 
* 2003-2007 թվականներին եղել է Շիրակի մարզպետ։
* 2017 թվականի ապրիլի 2-ին Հայաստանի Հանրապետության խորհրդարանական ընտրությունների արդյունքում ընտրվել է Հայաստանի Հանրապետության Ազգային Ժողովի 6-րդ գումարման պատգամավոր՝ ՀՅԴ թիվ 11 ընտրատարածքի տարածքային ընտրական ցուցակով։ ՀՀ ԱԺ 6-րդ գումարման Պաշտպանության և անվտանգության հարցերի մշտական հանձնաժողովի անդամ է։

## Պարգևներ
Պարգևատրվել է հետևյալ մեդալներով.
* Արցախի Հանրապետության «Շուշիի ազատագրման համար» մեդալ (1994), 
* Արցախի Հանրապետության «Արիության համար» (2008), 
* ՀՀ ՊՆ «Դրաստամատ Կանայան» (2009), 
* ՀՀ ՊՆ «Անդրանիկ Օզանյան» մեդալ (2016)։

## Ընտանիք
Ամուսնացած է, ունի երեք զավակ։

## Ծանոթագրություններ

Կատեգորիա:Հայ շինարարներ
Կատեգորիա:Շիրակի մարզպետներ
Կատեգորիա:ՀՅԴ անդամներ
Կատեգորիա:ՀՊՃՀ շրջանավարտներ
Կատեգորիա:Հայ ճարտարագետ-մեխանիկներ
Կատեգորիա:ՀՀ ԱԺ 6-րդ գումարման պատգամավորներ
Լիդա Նանյան

**Լիդա Բալաբեկի Նանյան** (), ՀՀ պետական գործիչ։

## Կրթություն
* 1953-1963 թթ. - սովորել և ավարտել է Խանլարի շրջանի Շահումյան գյուղի միջնակարգ դպրոցը։
* 1963-1968 թթ. - սովորել և ավարտել է Երևանի ժողովրդական տնտեսության ինստիտուտը՝ ինժեներ-տնտեսագետի որակավորմամբ։

## Աշխատանքային գործունեություն
* 1968-1971 թթ. - աշխատել է Ժողովրդական տնտեսության ավտոմատացված համակարգերի կենտրոնական գիտահետազոտական լաբորատորիայում որպես ինժեներ-տնտեսագետ, ավագ ինժեներ, ապա՝ ավագ ինժեներ-տնտեսագետ։
* 1971-1976 թթ. - աշխատել է Լենինականի քաղաքային խորհրդի գործադիր կոմիտեի ֆինանսական բաժնում որպես տնտեսագետ։
* 1976-1981 թթ. - աշխատել է Լենինականի քաղաքային խորհրդի գործադիր կոմիտեի ֆինանսական բաժնում որպես ավագ տնտեսագետ։
* 1981-1985 թթ. - Լենինականի քաղաքային խորհրդի գործադիր կոմիտեի ֆինանսական բաժնի պետ։
* 1985-1990 թթ. - Շիրակի շրջանային խորհրդի գործադիր կոմիտեի ֆինանսական բաժնի պետ։
* 1990-1992 թթ. - Լենինականի քաղաքային խորհրդի պետական հարկային տեսչության պետ։
* 1992-1994 թթ. - Գյումրիի հարկային տեսչության պետ։
* 1994 թ. - Ախուրյանի շրջանի հարկային տեսչության պետ։
* 1994-1996 թթ. - Շիրակի տարածաշրջանի հարկային տեսչության պետ։
* 1996-2000 թթ. - Ախուրյանի տարածքային հարկային տեսչության պետ։
* 2000-2004 թթ. - Շիրակի տարածաշրջանի հարկային տեսչության պետ։
* 2004-2007 թթ. - Գյումրիի տարածքային հարկային տեսչության պետ։
* 2007 թվականի հուլիսի 12-ին ՀՀ Կառավարության որոշմամբ նշանակվել է ՀՀ Շիրակի մարզպետ։ 
* 2010 թվականի մայիսի 20-ին ՀՀ Կառավարության որոշմամբ ազատվել է Հայաստանի Հանրապետության Շիրակի մարզպետի պաշտոնից՝ իր դիմումի համաձայն։
* 2011 թվականից ղեկավարում է «Շիրակ» բարեգործական հիմնադրամը։

## Ընտանիք
Լիդա Նանյանի եղբայրներն են անվանի գիտնական-արդյունաբերող Գեորգի Նանյանը և գեներալ-մայոր Զավեն Նանյանը։

## Ծանոթագրություններ

Կատեգորիա:Հայ տնտեսագետներ
Կատեգորիա:Խանլարի շրջանում ծնվածներ
Կատեգորիա:1948 ծնունդներ
Կատեգորիա:Հունիսի 15 ծնունդներ
Կատեգորիա:ՀՊՏՀ շրջանավարտներ
Կատեգորիա:Շիրակի մարզպետներ
Կատեգորիա:Հայ պետական գործիչներ
Սիտար

251px|մինի|Հնդիկ սիտարահար Ռիշաբ Ռիխիրամ Շարման
**Սիտար** կամ **սիթառ** (հինդի` सितार), լարային-կսմիթավոր երաժշտական գործիք, որն հիմնականում օգտագործվում է հնդկական դասական երաժշտություն կատարելիս։

## Պատմություն

Անվանումն հավանաբար ծագել է պարսկական սետար գործիքի անունից, որից առաջացել են նաև Արևելքի լարային նվագարաններից շատերը։

Առաջին անգամ սիտարն ի հայտ է եկել 13-րդ դարի Հնդկաստանում և ի սկզբանե նմանվում էր տաջիկական սետորին, որն ի տարբերություն սիտարի՝ ունի երեք լար։ Սիտարի հիմնական լարերը յոթն են։ Բացի այդ սիտարն ունի ևս 9-13 ռեզոնանսային լար։ Այդ լարերը արձագանքելով հիմնական լարերին, ստեղծում են յուրահատուկ ձայնային ելևէջ, որով սիտարը տարբերվում է մնացած երաժշտական գործիքներից։ Ձայները արտաբերվում են միզրաբի միջոցով, որն հագցնում են ցուցամատին։

Մինչ սիտարի հայտնվելը, Հնդկաստանի երաժիշտները նվագում էին հինավուրց լարային-կսմիթավոր այլ գործիքով (վինա), որի պատկերներն առկա են 2-3-րդ դարերի քանդակներում։

Առաջին անգամ ռոք-երաժշտության մեջ սիտարն օգտագործել է Ջորջ Հարիսոնը` «Բիթլզ»-ի «Norwegian Wood (This Bird Has Flown)» երգի մեջ, որը ձայնագրվել է 1965 թվականին՝ «Rubber Soul» ալբոմում։

Հայտնի սիտարահարներից է Ռավի Շանկարը։

Կատեգորիա:Հնդկական երաժշտական գործիքներ
Կատեգորիա:Լարային երաժշտական գործիքներ
Կատեգորիա:Հնդկական հայտնագործություններ
Սերգեյ Բագրատյան

Սերգեյ Բագրատյան (), Հայաստանի պետական գործիչ, Հայաստանի Վայոց ձորի նախկին մարզպետ։ Ազգային ժողովի տարածքային կառավարման, տեղական ինքնակառավարման, գյուղատնտեսության և բնապահպանության հարցերի մշտական հանձնաժողովի փոխնախագահ։

## Կրթություն
* 1970-1980 թթ. - սովորել և ավարտել է Վայքի թիվ 1 միջնակարգ դպրոցը։
* 1981-1986 թթ. - սովորել և ավարտել է Երևանի պետական համալսարանի երկրաբանական ֆակուլտետը։
* 1992-1996 թթ. - սովորել և ավարտել է Երևանի տնտեսաիրավագիտական համալսարանը։
* 2002-2004 թթ. - սովորել և ավարտել է ՀՀ պետական կառավարման ակադեմիան։ Տնտեսագիտության թեկնածու, դոցենտ։

## Աշխատանքային գործունեություն
* 1980-1981 թթ. - աշխատել է Վայքի թիվ 17 շարժական մեքենայացաված տրեստում որպես բետոնագործ։
* 1986 թ. - աշխատել է Վայքի շինարարական իրերի կոմբինատում որպես հանքի պետ։
* 1987 թ. - աշխատել է «Սապֆիր» արտադրական միավորումում որպես ավագ տնտեսագետ։
* 1988-1993 թթ. - Երևանի կերամիկական կոմբինատի արտադրամասի պետ։
* 1993-1994 թթ. - «Հայշինտեխկենտրոն» տրեստի տնօրեն
* 1996-1997 թթ. - Երևանի տնտեսաիրավագիտական համալսարանի դասախոս։
* 1998-2010 թթ. - եղել է «Սերգեյ գրուպ» ՍՊԸ խորհրդի նախագահ։
* 2002-2004 թթ. – եղել է «Քիմռեակտիվ» ԲԲԸ կառավարիչ։
* 2010 թ. հուլիսի 8-ին Հայաստանի Կառավարության որոշմամբ նշանակվել է Հայաստանի Վայոց ձորի մարզպետ։
* 2012 թ. հունիսի 7-ին Հայաստանի կառավարության որոշմամբ ազատվել է Հայաստանի Վայոց ձորի մարզպետի պաշտոնից՝ իր դիմումի համաձայն։
* 2017 թ. պատգամավոր է ընտրվել Ծառուկյան դաշինքից։
* 2018 թ. դեկտեմբերի 9-ին պատգամավոր է ընտրվել ԲՀԿ ցուցակով
* 2020 թ. հուլիսի 23-ին դուրս է եկել «Բարգավաճ Հայաստան» կուսակցությունից։
* 2021 թ. հունիսի 20-ին պատգամավոր է ընտրվել ՔՊ ցուցակով։

## Պարգևներ
* Արցախի Մայրության երախտագիտության մեդալ։
* «Զորավար Անդրանիկ» մեդալ։
* «Լեռնահայաստանի արծիվ» մեդալ։
* ԵԿՄ պատվոգիր։
* Պահեստազորի լեյտենանտ։

Ամուսնացած է, ունի երկու որդի։

## Ծանոթագրություններ

Կատեգորիա:Արտաբույնք գյուղում ծնվածներ
Կատեգորիա:ԲՀԿ անդամներ
Կատեգորիա:ԲՀԿ նախկին անդամներ
Կատեգորիա:ԵՊՀ շրջանավարտներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՀ ԱԺ 8-րդ գումարման պատգամավորներ
Կատեգորիա:Հայ գործարարներ
Կատեգորիա:Հայ քաղաքական գործիչներ
Կատեգորիա:Հայաստանի պետական գործիչներ
Կատեգորիա:Վայոց ձորի մարզպետներ
Կատեգորիա:Տնտեսագիտության թեկնածուներ
Տաբլա

**Տաբլա** կամ **տաբլահ** (հինդ. तबला), հնդկական հարվածային երաժշտական գործիք։ Հնդկական դասական երաժշտության հիմնական հարվածային գործիքն է, որը կազմված է զույգ փոքրիկ թմբուկներից։ Մեծ թմբուկը կոչվում է տաբլա կամ բայա, իսկ փոքրը՝ դագգա կամ դայնա։

Տաբլան օգտագործվում է վոկալ և գործիքային, ֆոլկլորային և հանրամատչելի երաժշտությունների մեջ, ինչպես նաև հնդկական դասական պարի (կատհակ)` ուղեկցությամբ։

Անվանումը վերցված է պարսկերենից, որն իր հերթին ծագել է արաբերեն տաբլ (թմբուկ) բառից։ Արաբերեն այդ բառը կապ ունի արամեերեն տբել և տաբլա բառերի հետ, որոնք ունեն նույն իմաստը։ Արաբերեն և արամեերեն բառերը ենթադրվում է, որ կապված են աքքադերեն տապալու բառի հետ։

Կոնկրետ տեղեկություններ տաբլայի ծագման վերաբերյալ` չկան։ Հավանաբար ժամանակակից տաբլաների և նրանց վրա նվագելու տեխնիկան ձևավորվել է հյուսիսային Հնդկաստանի երաժշտական մշակույթում, որի հիմքերում ընկած են հնդկական և պարսկական երաժշտական ավանդույթները։

Որոշ հետազոտողներ կարծում են, որ տաբլային նախորդել են զույգ թմբուկները, որոնց պատկերներն առկա են հինավուրց քանդակներում։ Ըստ ամերիկացի հետազոտող Ռեբեկա Ստյուարտի, տաբլան հնարավոր է, որ ծագած լինի այնպիսի հարվածային գործիքների փորձարարությունների արդյունքում, ինչպիսին են հնդկական պակհավաջը և մրիդանգան, դհոլակը կամ դհոլը, ինչպես նաև զույգ թմբուկներով նաղարան։

Տաբլայի հնդկական բնույթներից մեկն այն է, որ մեմբրանի կենտրոնական մասը պատվում է հատուկ քսուքով, որն ազդում է ձայնի հնչերանգի վրա։ Ի դեպ, տաբլայի մեծ և փոքր թմբուկները միմյանցից տարբերվում են ոչ միայն չափսերով, այլ նաև հնչերանգով։

Ավանդույթի համաձայն տաբլայի ստեղծումը վերագրում են պարսիկ բանաստեղծ, գիտնական և երաժիշտ Ամիր Խոսրով Դեհլևիին (1253-1325 թթ.), սակայն նրա աշխատություններում այս գործիքի վերաբերյալ հիշատակումներ չկան։

Համաձայն լեգենդի, տաբլան առաջացել է Մեծ Մողոլների դինաստիայի փադիշահ Աքբար Մեծի օրոք։ Այն ժամանակ ապրում էին երկու հայտնի պակհավաջ նվագողներ։ Երբ նրանք մրցել են միմյանց հետ, նրանցից մեկը պարտվել է և վշտի ու զայրույթի պահին իր պակհավաջը հարվածել է գետնին, որն էլ կիսվել է երկու մասի՝ վերածվելով տաբլայի։

Կատեգորիա:Հնդկական երաժշտական գործիքներ
Կատեգորիա:Հարվածային երաժշտական գործիքներ
Նիկո Փիրոսմանիի հուշարձան (Թբիլիսի)

**Նիկո Փիրոսմանիի հուշարձան**, վրացի ինքնուս նկարիչ, պրիմիտիվիզմի ներկայացուցիչ Նիկո Փիրոսմանիի հուշարձանը Թբիլիսիի հին շրջաններից մեկի զբոսայգում՝ Մթքվարի գետի աջ ափին։

## Նկարագրություն
Հուշարձանը տեղադրվել է 1975 թվականին։ Հեղինակներն արձանը կերտել են ծնկի իջած՝ ձեռքերում գառ՝ որպես արժանապատվության և զոհաբերության խորհրդանիշ։ Պիրոսմանիի Զատիկի թեմաներին առնչվող կտավներում հաճախ կարելի է հանդիպել գառների։

Ըստ նախնական նախագծի՝ հուշարձանի հետևի հատվածում պետք է լիներ Պիրոսմանիին նվիրված թանգարան։ Այսօր Պիրոսմանիի կտավները ցուցադրվում են Վրաստանի արվեստի թանգարանում։

## Հեղինակներ
* Քանդակագործ` Էլգուջա Ամաշուկելի
* Ճարտարապետ` Ն. Մգալոբլիշվիլի

## Ծանոթագրություններ

## Արտաքին հղումներ
* Monument to Niko Pirosmani in Tbilisi

Կատեգորիա:Թբիլիսիի հուշարձաններ
Աստղագիտական ժամացույց

[մինի|Աստղագիտական ժամացույց [Ստարոմեստկայի ռատուշայի վրա]]
**Աստղագիտական ժամացույցը** չի առանձնանում ո'չ իր նշանակությամբ, ո'չ էլ սովորական ժամացույցներից կառուցվածքային տարբերությամբ։ Նրանցից պահանջվում է միայն չափազանց ճիշտ ընթացք, ինչին հասնելու համար աստղագիտական ժամացույցներում ավելացվում են սովորական ժամացույցների համար խիստ թանկ սարքավորումներ։

Գլխավոր սարքավորումներից մեկը ազդազերծում է ջերմային ազդեցությունը։ Սովորական ժամացույցը, գրպանի կամ պատի ժամացույցները ջերմաստիճանի անկումից շտապում են և ետ են մնում նրա բարձրացումից։ Ճոճանակով ժամացույցներում տեղադրվում է ազդազերծ ճոճանակ, զսպանակավոր ժամացույցներում կամ ժամանակաչափերում` խրոնոմետր () :

Երբեմն աստղագիտական ժամացույց անվան տակ հասկանում են բարդ գործիքներ, որոնք, ցույց տալով օրվա ժամը, ցույց են տալիս նաև մոլորակների և Լուսնի ընթացքը, մակընթացությունն ու տեղատվությունը, շարժական տոները, երկնային տարբեր երևույթներ, մասնավորապես արևի և լուսնի խավարումները, նահանջ տարիները և այլն հատուկ մեխանիկական սարքավորումների միջոցով։

Այսպիսի ժամացույցների կառուցումը պահանջում է մեխանիկական մեծ արվեստ և ոչ քիչ աստղագիտական գիտելիքներ։ Այդ կարգի առավել նշանակալից ժամացույցներ ստեղծել է Ռիչարդ Ուոլինգֆորդցին 14-րդ դարում (Անգլիա) և Դասիպոդը 15-րդ դարում Ստրասբուրգի տաճարի համար։ Ռիչարդ Ուոլինգֆորդցու ժամացույցները չեն պահպանվել, բայց գոյություն ունի դրանց մանրամասն նկարագրությունը։ Վարպետ Շվիլգեն Ստրասբուրգում վերափոխում է Դասիպոդի ժամացույցը, և այդ նոր տեքով այն գտնվում է տաճարում։ Այդ կարգի ավելի պարզ ժամացույցներ գտնվում են Մայնցում։

Սակայն նմանատիպ բարդ սարքավորումների պրակտիկ օգուտը բավականին սահմանափակ է և չի ծախսածածկում դրանց ստեղծման վրա արված հսկայական աշխատանքը։ Աստղագետի համար ավելի հարմար է աշխատել երկնային երևույթները ներկայացնող էֆեմերիդներով՝ աստղագիտական օբյեկտների աղյուսակով։

## Հայտնի աստղագիտական ժամացույց
Այժմ աշխարհում աստղագիտական ժամացույց ստեղծող վարպետների թիվը շատ քիչ է։

### Աշխարհում
* Ջովաննի Դոնդիի ժամացույցը
* Լիոնի աշտարակի ժամացույցը
* Ստրասբուրգի տաճարի
* Փարիզի աշտարակի ժամացույցը
* Լյուբեկի եկեղեցու ժամացույցը
* Բեզանսոնի աշտարակի ժամացույցը
* Շտրալզունդի սբ. Նիկոլասի եկեղեցու ժամացույցը

## Արտաքին հղումներ
* http://www.clockmaker.ru/super_clock.htm 

Կատեգորիա:Աստղագիտական ժամացույցներ
Կատեգորիա:Հունական հայտնագործություններ
Կատեգորիա:Չինական հայտնագործություններ
Focus (երգ)

«**Focus**», ամերիկացի երգչուհի Արիանա Գրանդեի երգը։ Այն որպես սինգլ թողարկվել է 2015 թվականի հոկտեմբերի 30-ին։ Այն ի սկզբանե նախատեսված էր ընդգրկվելու երգչուհու «Dangerous Woman» անվանումը կրող երրորդ ալբոմում, սակայն ավելի ուշ դուրս մնաց ալբոմի վերջնական երգացանկից։ Երգը գրվել է Սավան Կոտեչայի, Իլյա Սալմանզադեի, Պետեր Սվենսոնի և Արիանա Գրանդեի կողմից։

## Թողարկում
2015 թվականի հուլիսին Գրանդեն Ինստագրամի իր էջում լուսանկար հրապարակեց և դրա նկարագրության հատվածում գրեց «focus»։ Նա պաշտոնապես հայտարարեց այս սինգլի մասին սեպտեմբեր ամսին, երբ «The Tonight Show Starring Jimmy Fallon» երեկոյան շոուի հյուրն էր։ Հոկտեմբերի սկզբից Գրանդեն սկսեց իր Ինստագրամի և Թվիթթերի էջերում հրապարակել փոքրիկ հատվածներ երգի աուդիոյից, տեքստից և տեսահոլովակից։ Հոկտեմբերի 14-ին համացանցում հայտնվեց երգի շապիկը, որի վրա պատկերված է երգչուհին շիկահեր մազերով։ Մի քանի օր հետո երգից մի փոքրիկ հատված օգտագործվում էր «Ari by Ariana Grande» օծանելիքի գովազդում։ Երգը պաշտոնապես թողարկվեց հոկտեմբերի 30-ին։ Թողարկումից հետո հայտնի դարձավ, որ երգի կրկներգում հնչող տղամարդու ձայնը ամերիկացի երգիչ և դերասան Ջեյմի Ֆոքսի ձայնն է։

## Տեսահոլովակ
Երգի տեսահոլովակը, որի ռեժիսորն է Հաննա Լաքս Դևիսը, ներկայացվել է 2015 թվականի հոկտեմբերի 30-ին։ Հաննա Լաքս Դևիսը 2014 թվականին նաև եղել է Գրանդեի «Bang Bang» և «Love Me Harder» տեսահոլովակների ռեժիսորը։

## ՀԻթ-շքերթներ

### Շաբաթական հիթ-շշքերթներ

### Տարեվերջյան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում
* Երգի տեքստը  MetroLyrics կայքում

Կատեգորիա:2015 երգեր
Կատեգորիա:2015 սինգլներ
Կատեգորիա:Արիանա Գրանդեի երգեր
Իտերատոր (նախագծման ձևանմուշ)

**Իտերատոր** (), վարքագծային նախագծման ձևանմուշ, որտեղ իտերատորն օգտագործվում է կոնտեյների էլեմենտներով անցնելու և նրանց վրա հասանելիություն ունենալու համար։ Իտերատորն տարանջատում է ալգորիթմը կոնտեյներներից, սակայն որոշ դեպքերում ալգորիթմները կոնտեյներ կողմնորոշված են և հնարավոր չէ այն տարանջատել։

Օրինակ *SearchForElement* հիպոթետիկ ալգորիթմը կոնկրետ կոնտեյներ սպեցեֆիկ ալգորիթմի փոխարեն իրականացվում է որոշակի տիպի իտերատոր օգտագործելով։ Դա թույլ է տալիս *SearchForElement*-ն օգտագործել ցանկացած տիպի կոնտեյների համար, եթե իհարկե, այն սպասարվում է տվյալ տիպի իտերատորի կողմից։

## Օրինակներ
### С#

### PHP5

### PHP5-ում Իտերատորի օրինակ

### Python

### Rust

Կատեգորիա:Ծրագրավորում
Օրհնյալներն ու անիծվածները (շարք, Բոսխ)

«**Օրհնյալները և անիծվածները**» նիդեռլադացի նկարիչ Հիերոնիմ Բոսխի նկարներից է, այն իրենից ներկայացնում է քառանկար (полиптих), որի փեղկերի կենտրոնական մասը կտրված է։ Կա ենթադրություն, որ այս քառանկարը անվանվել է «Ահեղ դատաստան»։ Նկարների մասերը վերնագրված են իրենց բովանդակությանը համապատասխան՝ «Երկրային դրախտ», «Մեղսավորների անկումը», «Համբարձում յոթերորդ երկինք», «Դժոխք»։ Առաջին երկուսը ամբողջական նկարի կենտրոնական մասի ձախ կողմում են գտնվում, մյուս երկուսը՝ աջ։ Դրանցից շատ թե քիչ ճանաչում է ձեռք բերել «Համբարձում յոթերորդ երկինք» նկարը, որում պահապան հրեշտակները թունելի միջով անդրշիրիմյան խավարից դուրս են բերում արդարներին, ովքեր արժանացել են հավերժական արքայության։ Թունելը բաղկացած է լույսի թափանցիկ կոնցետրիկ օղակներից, որոնք ձգվում են դեպի հավերժության ոչ երկրային փայլը։

## Ծանոթագրություններ

## Գրականություն
* Franca Varallo, Bosch, Skira, Milano 2004.
* Koldeweij, A.M., P. Vandenbroeck en B. Vermet (2001) Jheronimus Bosch. Alle schilderijen en tekeningen, Rotterdam: Museum Boijmans Van Beuningen, Rotterdam: NAi Uitgevers [enz.]. ISBN 9056622196
* Tolnay, Charles de (1984) Hieronymus Bosch. Het volledige werk, Alphen aan den Rijn: ICOB. ISBN 9061131642 -->

Կատեգորիա:Նկարներ այբբենական կարգով
Կատեգորիա:Հիերոնիմոս Բոսխի նկարներ
Կատեգորիա:Դոժերի պալատի նկարներ
Կատեգորիա:Նիդերլանդների արվեստ
Կատեգորիա:1504 նկարներ
Սև շրջան

**«Սև շրջան»**, նկարչության նոր ուղղության՝ սուպրեմատիզմի հիմնադիր Կազիմիր Մալևիչի նշանավոր կտավներից է։

## Նկարագրություն
Նկարը պատկանում է ռուսական անառարկայական նկարչության նոր ուղղությանը, որը Մալևիչն անվանել է սուպրեմատիզմ կամ «*նոր նկարչական ռեալիզմ*»։ Սուպրեմատիզմի անառարկայականությունը Մալևիչի համար ենթադրում էր նոր տեսանկյունից նայել բնությանը, աշխարհին, տիեզերքին։ Սուպրեմատիկ ձևերը «թռչում են», գտնվում անկշռության վիճակում։ «Սև շրջանը» նկարչի համար դարձավ նոր պլաստիկ համակարգի երեք բաղադրիչներից մեկը, սուպրեմատիզմի կառուցողական նախահիմքը։

## Ստեղծման պատմություն
Նկարը ստեղծվել է 1915 թվականին։ Ավելի ուշ տարբեր ցուցահանդեսների համար հեղինակը իրականացրել է նկարի հեղինակային կրկնություններ։ Առաջին «Սև շրջանը» նկարվել է 1915 թվականին և ցուցադրվել «Նկարների վերջին ֆուտուրիստական 0,10 ցուցահանդեսում»։ Այժմ պահպանվում է մասնավոր հավաքածուում։ Նկարի երկրորդ տարբերակը ստեղծվել է Մալևչի աշակերտների՝ Աննա Լեպորսկայայի, Կոնստանտին Ռոժդեստվենսկու, Նիկոլայ Սուետինի կողմից նրա ղեկավարությամբ։ Նկարը համարվում է տրիպտիխի բաղադրիչ, որի մեջ մտնոմ են Սև քառակուսին, Սև շրջանը և Սև խաչը։ Ներկայումս պահպանվում է Պետական Ռուսական թանգարանում Սանկտ Պետերբուրգ։

thumb|left|250px|''Սև շրջան''. 1915. Private Collection, Courtesy Galerie Gmurzynska Zug.

## Տես նաև
* Սև քառակուսի
* Կարմիր քառակուսի
* Սպիտակը սպիտակի վրա
* Սև խաչ (1915)
* Չորս քառակուսի

## Աղբյուրներ
* 

* *[Андреева Е.* Казимир Малевич. Черный квадрат. — СПб.: Арка, 2010. — 28 с. — (Серия «Тысяча и один шедевр»). — ISBN 978-5-91208-068-5
* *Shatskikh Aleksandra*. Black Square: Malevich and the Origin of Suprematism. New Haven, Yale University Press, 2012. 320 p.

Կատեգորիա:1923 նկարներ
Կատեգորիա:Աբստրակցիոնիզմ
Կատեգորիա:Կազիմիր Մալևիչի նկարներ
Կատեգորիա:Ռուսական պետական թանգարանի նկարներ
Թբիլիսիի տիկնիկային թանգարան

**Թբիլիսիի տիկնիկային թանգարան** (), մանկագիր և մանկավարժ Թինաթին Թումանիշվիլիի նախաձեռնությամբ 1937 թվականին հիմնադրված թանգարան։ Գտնվում է Թբիլիսիի Սոլոլակ թաղամասի Շավթելի փողոցում։

## Պատմություն
Թանգարանի առաջին հավաքածուի նվիրատուն հենց ինքը Թինաթինն է՝ տիկնիկներ, խաղալիքներ, տոհմական իրեր և գրադարան։ Այժմ թանգարանը կոչվում է նրա անունով։

Նախապես թանգարանը տեղակայված է եղել մանկապարտեզի երկու սենյակներում, այնուհետև՝ պիոներական պալատի շենքում։ 1990-ական թվականներին թանգարանը թալանվել է, և գերմանական, ֆրանսիական, շվեյցարական 24 տիկնիկ անհետացել են։ Շուրջ 15 տարի թանգարանն այցելուների համար փակ է եղել։ Այն վերաբացվել է 2008 թվականին։

## Հավաքածու
Թանգարանի ֆոնդերում կան ավելի քան 3,000 ցուցադրություններ, որոնք ներառում են XIX-XX դարերի եվրոպական և ամերիկյան, հնդկական, չինական, ճապոնական տիկնիկներ և խաղալիքներ, վրացական գեղարվեստական և ժողովրդական տիկնիկներ, մեխանիկական և երաժշտական խաղալիքներ։ Հավաքածուի առանձնահատուկ մաս են կազմում գերմանացի արտիստների կողմից հատուկ թանգարանի համար պատրաստված տիկնիկները։

## Միջոցառումներ
Թանգարանում կազմակերպվում են ժամանակակից վրացի արվեստագետների ժամանակավոր ցուցահանդեսներ, արտասահմանյան ցուցահանդեսներ, նկարչության և պատմության դասընթացներ։

Թանգարանում գործում է փոքրիկ տիկնիկային թատրոն և մանկապատանեկան արվեստի ստուդիա։

## Ծանոթագրություններ

Կատեգորիա:Թբիլիսիի թանգարաններ
Կատեգորիա:1937 հիմնադրված թանգարաններ
Կատեգորիա:1937 հիմնադրումներ Վրաստանում
Գիտական շարադրանք

**Գիտական շարադրանք**

Գիտական շարադրանքով գրվում են գիտական ամենատարբեր աշխատանքներ և մենագրություններ, դասագրքեր, հոդվածներ, ռեֆերատներ, զեկուցումներ, կուրսային և ավարտական աշխատանքներ, ատենախոսություններ և այլն։ Սրանցից յուրաքանչյուրն ունի իրեն բնորոշ հատկանիշները, որոնցով էլ տարբերվում է մյուսներից, բայց բոլորն էլ շարադրվում են գիտական ոճով։ Գիտական խոսքի լեզվական նյութը գրական լեզուն է, սակայն յուրաքանչյուր գիտաճյուղի համար մշակվում են տվյալ բնագավառին վերաբերող տերմինաբանություն, արտահայտման պայմանական նշանների համակարգ։ Հեղինակը գիտական շարադրանքի միջոցով իր մտքերը, տեսակետները ուսումնասիրությունների արդյունքներն է ներկայացնում որևէ իրողություն վերլուծելով և ապացուցելով, ժխտելով ու համաձայնվելով, հակադրվելով տարբեր կարծիքների։ Այդ պատճառով էլ գիտական խոսքը գեղարվեստականի նման պատկերավոր ու հուզական չէ։ Այստեղ շատ են զանազան ձևակերպումները, սահմանումները, եզրահանգումները և այլն։ Գիտական խոսքը ձևով մենախոսական է, այսինքն՝ հեղինակը ներկայացնում է իր գիտական ուսումնասիրությունները, սակայն կարող է լինել նաև բանավիճային, եթե հեղինակը հակադրվում է այլ հեղինակների կարծիքներին, վերլուծում դրանք, հաստատում կամ ժխտում։ Ընթերցողների լայն շրջանակի համար նախատեսված տեքստերը գրվում են գիտահանրամատչելի լեզվով, որպեսզի հասկանալի լինեն նաև ոչ մասնագետներին. դրանք հիմնականում ուսուցողական-ճանաչողական դեր ունեն։ Գիտական շարադրանք գրելիս անհրաժեշտ է հետևել տրամաբանական հաջորդականությանը, իմաստի հստակ արտահայտմանը։ Թեև գիտական աշխատանքների նպատակը գեղարվեստականի նման գեղեցիկ խոսքով ընթերցողին հաճույք պարգևելը, հուզական լիցքեր հաղորդելը չէ, սակայն գիտական աշխատանք գրելիս էլ անհրաժեշտ է ուշադրություն դարձնել շարադրանքի լեզվին, շարադրել ընդունված գիտական ոճով, թույլ չտալ բառագործածության, ձևաբանական ու շարահյուսական սխալներ։

## Ծանոթագրություններ

Կատեգորիա:Լեզվաբանության բաժիններ
Կատեգորիա:Տերմինաբանություն
Կատեգորիա:Ոճաբանություն
Կրակը (ֆիլմ, 2015)

**«Կրակը»** (), 2015 թվականին ռեժիսոր Խուան Շնիտմանի նկարահանած ֆիլմը։

2015 թվականին ֆիլմը ներկայացվել է «Ոսկե ծիրան» միջազգային կինոփառատոնի «Խաղարկային ֆիլմերի մրցույթ» ծրագրում, Բեռլինի 65-րդ միջազգային կինոփառատոնում։

## Սյուժե
Երեսունամյա Լուսիան և Մարսելոն պատրաստվում են իրենց առաջին տան համար կանխիկ վճարել 100 հազար դոլար։ Սակայն անշարժ գույքի գործակալին չի հաջողվում գործարքը կնքել, և պայմանագրի ստորագրումը տեղափոխվում է հաջորդ օրը։ Նրանք հիասթափված վերադառնում են իրենց հին տուն և գումարը մի կողմ դնում։ Հաջորդող 24 ժամը բացահայտում է Լուսիայի և Մարսելոյի սիրո իրական բնույթը՝ ճգնաժամը, որի մեջ գտնվում են և նրանց ներսում բույն դրած բռնությունը։ Ֆիլմը պատմում է այդ 24 ժամերի անտանելի լարվածության մասին։

## Դերեր
* Լուսիա՝ Պիլար Գամբոա
* Մարսելո՝ Խուան Բարբերինի

## Մրցանակներ
* Լավագույն դերասանուհի, Մալագայի միջազգային կինոփառատոն, Իսպանիա, 2015
* Լավագույն ֆիլմ, Տրանսիլվանիայի միջազգային կինոփառատոն, Ռումինիա, 2015

## Ծանոթագրություններ

## Արտաքին հղումներ
*Ֆիլմը imdb.com կայքում
*The Fire 

Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Արգենտինական ֆիլմեր
Կատեգորիա:Իսպաներեն ֆիլմեր
Կատեգորիա:2010-ականների իսպաներեն ֆիլմեր
Կատեգորիա:2010-ականների արգենտինական ֆիլմեր
Ֆուտբոլի աշխարհի առաջնություն 1990

**XIV [[Ֆուտբոլի աշխարհի առաջնություն]]ը** տղամարդկանց միջև անց է կացվել 1990 թվականի հունիսի 8-ից հուլիսի 8-ը՝ Իտալիայում։ Նրանում մասնակցություն է ունեցել 24 հավաքական, որոնք սկզբում հանդիպեցին խմբային խաղերում, որպեսզի որոշեն 16 լավագույններին։ Վերջիններս փլեյ-օֆֆ փուլում խաղում են մինչև եզրափակիչ։ Ընդհանուր կայացել է 52 հանդիպում։ Չեմպիոն է դարձել Գերմանիայի հավաքականը եզրափակչում հաղթելով Արգենտինայի հավաքականին 1:0 հաշվով։

## Մրցախաղ
Մրցույթի ձևաչափը մնաց նույնը, ինչ 1986 թվականին էր. որակավորվեցին 24 հավաքական, որոնք բաժանվեցին 6 խմբի՝ յուրաքանչյուրում 4-ական թիմ։ Փլեյ-օֆֆ փուլ են դուրս գալիս 16 հավաքական. խմբերի 6 հաղթողները, 2-րդ տեղն զբաղեցրած 6 հավաքականները և 3-րդ հորիզոնականն զբաղեցրած 4 հավաքականները։ 3 երկրներ առաջին անգամ դուրս եկան եզրափակիչ մաս. Կոստա Ռիկան, Իռլանդիան և Արաբական Միացյալ Էմիրությունները։

## Արտաքին հղումներ
* Իտալիայում կայացած աշխարհի առաջնությունը ՖԻՖԱ-ի կայքում 
* ЧМ-1990 

Կատեգորիա:Ֆուտբոլի աշխարհի առաջնություն
Կատեգորիա:1990 ֆուտբոլում
Լինդա Բակ

**Լինդա Բակ** (, ), ամերիկացի բուսաբան, ֆիզիոլոգիայից և բժշկագիտությունից Նոբելյան մրցանակի դափնեկիր (2004) «հոտառության օրգանների կազմակերպման համակարգի և հոտառական ռեցեպտորների» հետազոտման համար։

Վաշինգտոնի համալսարանի շրջանավարտ է, որտեղ էլ դասավանդել է սկսած 2003 թվականից։ ԱՄՆ գիտությունների ազգային ակադեմիայի, արվեստների ու գիտությունների ամերիկյան ակադեմիայի, Լոնդոնի թագավորական ընկերության անդամ է։

Լինդա Բակի մշակած մեթոդի օգնությամբ ապացուցվել է, որ հոտառության համակարգը օգտագործում է հոտերի կոդավորման համակցված շրագիր։

## Պարգևներ
Գիտական բեղմնավոր գործունեության համար Լինդա Բակին շնորհվել են բազմաթիվ պարգևներ, այդ թվում՝ *Gairdner Foundation*-ի միջազգային մրցանակ (2003), ամերիկյան նվաճումների ակադեմիայի ոսկե ափսե, Հարվարդի համալսարանի պատվավոր դոկտորի աստիճան, McKnight Scholar Award (1992),
Science for Art Prize, 
Takasago Award for Research in Olfaction, 
Sense of Smell Award (1992),
John Merck Scholar (1993),
Distinguished Alumnus (1995),
R.H. Wright Award in Olfactory Research (1996),
Unilever Science Award (1996)...:

## Ծանոթագրություններ

## Արտաքին հղումներ
* Информация с сайта Нобелевского комитета 
* Линда Бак. Биография на сайте n-t.ru 
* Linda B. Buck – Curriculum Vitae  

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի բուսաբաններ
Կատեգորիա:Ամերիկացի նոբելյան մրցանակակիրներ
Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ
Կատեգորիա:Լոնդոնի թագավորական ընկերության անդամներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Կոլումբիայի համալսարանի շրջանավարտներ
Կատեգորիա:Նոբելյան մրցանակի դափնեկիրներ
Կատեգորիա:Նոբելյան մրցանակի կին դափնեկիրներ
Կատեգորիա:Կոլումբիայի համալսարանի դասախոսներ
Կատեգորիա:Ամերիկացի բժշկուհիներ
Կատեգորիա:Ամերիկացի մանրէաբաններ
Կատեգորիա:Ամերիկացի կին գիտնականներ
Կատեգորիա:Հարվարդի համալսարանի դասախոսներ
Կատեգորիա:Ամերիկացի կենսաբաններ